Държавен вестник, бр. 11, 2017 г., стр. 7

БРОЙ  11	
Д Ъ Р Ж А В Е Н  В Е С Т Н И К 	
СТР.  7  
(3) Стабилизираната органична фракция от 
МБТ трябва да отговаря на изискванията за 
качество по приложение № 2, таблица A2-3 
и таблица A2-4.
Чл. 17. (1) Компостът и ферментационният 
продукт престават да са отпадък, когато са 
изпълнени следните условия:
1. произведени са само от биоотпадъци  
и/или утайки и добавки по чл. 15; 
2. отговарят на изискванията за качество 
по приложение № 2, таблица А2-1;
3. посочена е най-малко една специфична 
област на употреба от производителя в доклада 
по приложение № 3.
(2) Компостът и ферментационният про-
дукт, получени от СЖП или смес от био-
отпадъци и СЖП, трябва да отговарят и на 
изискванията на глава III от Приложение V 
към Регламент (ЕС) № 142/2011 на Комиси-
ята от 25 февруари 2011 г. за прилагане на 
Регламент (ЕО) № 1069/2009 на Европейския 
парламент и на Съвета за установяване на 
здравни правила относно странични живо-
тински продукти и производни продукти, 
непредназначени за консумация от човека, 
и за прилагане на Директива 97/78/ЕО на 
Съвета по отношение на някои проби и ар-
тикули, освободени от ветеринарни проверки 
на границата съгласно посочената директива 
(ОВ, L 54 от 26.02.2011 г.), наричан по-нататък 
„Регламент (ЕС) № 142/2011“.
Чл. 18. За органичния почвен подобрител 
и стабилизираната органична фракция от 
процеса на MБT се посочва най-малко една 
специфична област на употреба от произво-
дителя в доклада по приложение № 3.
Раздел ІІ
Допълнителни изисквания към продуктите 
от оползотворяване на биоотпадъци в зави-
симост от областта на употреба
Чл. 19. Компостът, ферментационният 
продукт, органичният почвен подобрител и 
стабилизираната органична фракция от МБТ 
трябва да отговарят на допълнителните изиск­
вания по приложение № 2, таблица A2-4, в 
зависимост от областта на употребата им.
Чл. 20. (1) Максималното количество ком-
пост, което може да се използва върху земе-
делски земи, е средно 12 t/ha сухо вещество 
за година в рамките на 5-годишен период. 
(2) Максималното количество компост, 
което може да се използва върху неземедел-
ски земи, е средно 40 t/ha сухо вещество в 
рамките на 3-годишен период. 
(3) Максималното количество компост, 
което може да се използва за рекултива-
ция на нарушени терени, е еднократно до 
400 t/ha сухо вещество за съответния терен.
(4) Максималното количество компост, 
което може да се използва в частното гради-
нарство за редовна употреба, е 10 л компост 
на кв. м годишно.
(5) Максималното количество компост, 
което може да се използва в частното гра-
динарство еднократно за рекултивация на 
почвата, е 40 л компост на кв. м за период 
5 години.
(6) Максималното количество компост, ко-
ето може да се използва за растежна почвена 
среда, е 40 % на единица обем.
Чл. 21. Максималното количество фермен-
тационен продукт и органичен почвен подоб-
рител от процеса на анаеробно разграждане, 
което може да се използва за неземеделски 
земи и ландшафтни дейности в съответствие 
с правилата за добри практики при торене, 
не трябва да надвишава 170 кг от общото 
количество азот на хектар за година.
Чл. 22. (1) Максималното количество 
органичен почвен подобрител, което може 
да се използва върху неземеделски земи за 
рекултивация на нарушени терени, депа и 
минни разкривки и ландшафтни дейности, 
е еднократно до 200 t/ha сухо вещество за 
съответния терен.
(2) Максималното количество органичен 
почвен подобрител, което може да се използ-
ва върху неземеделски земи за поддръжка 
на рекултивирани нарушени терени, депа и 
минни разкривки и за ландшафтни дейности, 
е 20 t/ha сухо вещество за съответния терен 
в рамките на 3 години. 
(3) Максималното количество органичен 
почвен подобрител, което може да се използва 
за растежна почвена среда за производство на 
нехранителни продукти, е 40 % на единица 
обем.
Чл. 23. (1) Максималното количество ста-
билизирана органична фракция от МБТ, което 
може да се използва за рекултивация на депа 
и минни разкривки, както и за ландшафтни 
дейности при строителството на пътища, е 
еднократно до 200 t/ha сухо вещество за съ-
ответния терен.
(2) Максималното количество стабилизира-
на органична фракция от МБТ, което може да 
се използва за поддръжка на рекултивирани 
депа и минни разкривки, както и за ландшафт­
ни дейности при строителството на пътища, 
е 20 t/ha сухо вещество за съответния терен 
в рамките на 3 години.
Г л а в а  ш е с т а
КОНТРОЛ И ПРОВЕРКА НА КАЧЕСТВОТО
Раздел І
Входящ контрол
Чл. 24. (1) Операторът на съоръжението 
за компостиране или на съоръжението за 
производство на биогаз е длъжен:
1. да приема само разделно събрани био­
отпадъци и утайки от ПСОВ, които не са 
предварително смесени или третирани, с 
изключение на нарязаните зелени отпадъци;
2. да осъществява входящ контрол и провер-
ка на приетите биоотпадъци за съответствие 
с приложение № 1;